Andrei Yuryevich Sokolov (Franciana shakoludisto)

Andrei Yuryevich SokolovPropra nomi relatanta a Rusa linguo esas rezulto di Idala latinigado, do li esas plene lektebla en Ido. (n. ye la 20ma di marto 1963) esis Sovietiana, Rusiana e (de 2000) Franciana shakoludisto.

Andrei Sokolov kom 12-evulo lernis en famoza skolo di Mihail Botvinnik, e ilua unesma suceso esis championeso di Moskva en 1981.

En 1984 en Lviv Sokolov divenis championo di Soviet-Uniono. En turniro di pretendanti en 1986 Sokolov vinkis en Minsk kontre Rafael Vaganian (quarimfinalo) 6:2 ed en mifinalo (Rīga) kontre Artur Yusupov 7½:6½. En finalo en 1987 tamen perdis kontre Anatoli Karpov.

En turniro di pretendanti en 1988 il perdis ja en 1ma fazo kontre Kevin Spraggett 5½:6½.

Sokolov partoprenis dufoye en shakoludo-olimpiadi reprezentinte Soviet-Uniono (ganis 2 ora medali esquadale en 1984 e 1986) e dufoye reprezentinte Francia (2002 e 2006).

Sua maxim granda rango Sokolov ganis ye la 1ma di januaro 1987 – 2645, 3ma pozeso (kune Artur Yusupov) en la mondo, dope Garri Kasparov e Anatoli Karpov.

Segun datumi di FIDE por septembro 2024 Andrei Sokolov esis (kun grado 2454) 1026ma shakoludisto dil mondo.

Il havas titulo grandmastro (GM) de 1984.

 Referi 

Kategorio:Sovietiana shakoludisti
Kategorio:Rusiana shakoludisti
Kategorio:Franciana shakoludisti